# Adam Zakrzewski

### El Vikipedio

Adam ZAKRZEWSKI (Zakŝevski) (naskiĝis 1856 en Podola gubernio, Rusio, mortis 1-an de novembro 1921 en Varsovio), polo, scienculo, en siaj lastaj jaroj estro de l' statistika sekcio ĉe l' Varsovia Magistrato. Li verkis pseŭdonome kiel Z. ADAM.

Li finis la fizikmatematikan fakultaton de la Peterburga Universitato. Unue studis Volapükon. Pri Esperanto okupis sin ŝajne jam en 1894. Poste studis ankaŭ aliajn lingvoprojektojn, eĉ kreis en 1896 "Lingva International" - memstaran planlingvon. Fine li revenis al Esperanto, partoprenis la l-an UK-n, kja de tiu tempo li dediĉis al ĝi sian tutan vivon diversmaniere kontribuante al la evuluigo de la lingvo kaj movado. Mortis en 1921 pro aŭtomobil-akcidento.

Verkis multajn librojn, kunlaboris al la pola "Granda Enciklopedio", ktp. Apartenis al la unua Varsovia ES kaj en 1908 estis kunfondito de PES. Verkis valorajn artikolojn pri Esperanto por gravaj polaj ĵurnaloj. Fervore kunlaboris ankaŭ por la Esperanta gazetaro. Speciale frapantaj per multscio kaj trafa inteligenteco estas liaj artikoloj refutantaj Idon, Antidon kaj alian reformprojektojn. La unua tuŝis la demandon "Pri transskribo de propraj vortoj." Verkis profundan gramatikon kun sintakso. Estis aktiva membro de la Lingva Komitato.

Entute verkis 15 broŝur- kaj libroformajn publikaĵojn, en la lingvoj pola, franca kaj Esperanto, 29 artikolojn kaj teoriajn studojn en Esperanto, kaj 15 seriozajn artikolojn pollingvajn pri Esperanto kaj pri Esperanto en komparo kun aliaj planlingvoj.

## [redaktu] Verkoj

- Historio de Esperanto. 1887-1912. (1913, 144 p.) - ĉefpremio en speciala konkurso de la organiza komitato de la 7-a UK.
- Lingvo Internacia: Historio. Kritiko. Konkludoj. (studverko, 1905, pollingve, 151 p.)
- Esperanto en unua dudekjaro 1887-1908. (1909)

## [redaktu] Artikoloj

- Pri transkribo de propraj nomoj en Esperanto (1909)
- Pri nomoj de sciencoj (1912)
- Pri nomoj de landoj (1912)

La unua versio de tiu ĉi artikolo estis prenita de la Enciklopedio de Esperanto (EdE en ekstera arkivo).

| ESPERANTO |
--- | --- | ---
Historio • Movado • Universalaj Kongresoj • Asocioj • Aktivuloj • Esperantistoj laŭ la nacieco
Kulturo • Literaturo • Muziko • Radiofonio • Filmoj • Verkistoj • Esperantologio • Kursoj
Portalo Esperanto
redakti

Elŝutita el "http://eo.wikipedia.org../../../a/d/a/Adam_Zakrzewski_7686.html"

Kategorioj: Enciklopedio de Esperanto Z | Esperanto-movado | Mortintoj en 1921 | Naskiĝintoj en 1856 | Polaj esperantistoj | Esperantistoj

##### Views

- Artikolo
- Diskuto
- Aktuala versio

##### Serĉu